《过西樵贾氏隐居》
明代·郭登

何处觅幽栖，西樵更向西。
梨花千树雪，茅屋数声鸡。
涧水穿林入，春云压雨低。
仙源知近远，应使世人迷。

作者简介：（?—1472）明凤阳府人，字元登。郭英孙。幼英敏，及长博闻强记，好谈兵。景泰初以都督佥事守大同。自土木堡兵败后，边将畏缩，不敢接敌。登侦知敌踪后，以少胜多，军气为之一振。捷闻，封定襄伯。登治军纪律严明，料敌制胜，动合机宜，一时称善。谥忠武。